Lopšys
Lopšys – supamas kūdikio guolis. Dažnai buvo statomas ar pakabinamas šalia motinos lovos. Lietuvoje vartoti pakabinami ir pastatomi lopšiai. Labiau buvo išplitę pakabinamieji lopšiai. Jų buvo drobinių, pintinių ir lentinių. Pintiniai lopšiai buvo daromi iš karklo vytelių, eglės šakų ar pušies skalelių. Kaime lopšiai naudoti iki XX a. vidurio, vėliau juos pakeitė vaikiškos lovelės ir fabrikiniai vežimėliai.